**Mal til samarbeidsavtale mellom**

**XXX (org. nr. XXX XXX XXX) heretter omtalt som «katapultnoden»**

**og**

**XXX Katapultsenter (org. nr. XXX XXX XXX) heretter omtalt som «katapultsenteret»**

**for perioden XX.XX.XXXX til XX.XX.XXXX**

**1. Bakgrunn og formål**

Formålet med avtalen («Samarbeidsavtalen») er å sikre koordinering og avstemming mellom konsortiene bak henholdsvis katapultsenteret og katapultnoden. Avtalen er i praksis å anse som en samarbeidsavtale mellom to konsortier.

Katapultsenteret har ansvaret for og skal lede utviklingen av sitt katapultområde. Katapultnoden skal utvikle og tilgjengeliggjøre testkapasiteter og tjenestetilbud som komplementerer og/eller utvider eksisterende kapasiteter og tilbud innenfor katapultområdet som ledes av katapultsenteret.

Partene skal i fellesskap søke å øke tilgjengeligheten av:

* Industriell kompetanse for bedrifter regionalt og nasjonalt
* Relevante testfasiliteter regionalt og nasjonalt
* Målrettede tjenester og leveranser innenfor ordningen Norsk katapult, i henhold til prosjekt-målbildet som fastsettes årlig av Siva

Samarbeidsavtalen omfatter dette underskrevne avtaledokumentet og bygger på et avtalehierarki. Ved eventuelle uoverensstemmelser er rekkefølgen av dokumenter som følger:

1. Hovedavtale mellom Siva og katapulten
2. Konsortieavtale mellom konsortiedeltakerne bak katapultene
3. Samarbeidsavtale mellom katapultnoden og katapultsenteret (denne avtalen)

**2. Organisering**

Samarbeidet organiseres gjennom et samarbeidsutvalg. Partene bestemmer selv samarbeidsutvalgets størrelse, men skal minimum bestå av leder av katapultsenteret og leder av katapultnoden. Samarbeidsutvalget skal ledes av katapultsenteret, og møtes ved behov og minimum hvert kvartal. Siva har møterett.

Tema for samarbeidsutvalget er:

* Strategisk utvikling av katapultområdet
* Kobling og samarbeid med andre katapulter
* Status på leveranser til bedriftskunder, samt plan for kvartalet som kommer
* Status på tjenesteutvikling
* Kommunikasjon og profilering

**3. Felles forpliktelser og samarbeidsområder**

Partene forplikter seg til å gjennomføre felles strategisamling ved oppstart og deretter ha prosesser som sikrer strategisk samsyn gjennom prosjektperioden. Katapultnodens handlingsplan skal harmonisere med katapultsenteret sin strategi.

Partene skal gjennom planmessig og strukturert samarbeid aktivt legge til rette for at investeringer og ledig testkapasitet blir koordinert og benyttet på en effektiv måte.

Eventuelle investeringer (dvs. kostnader ut over det som fremkommer av godkjent kostnads- og finansieringsplan), og som har offentlig medfinansiering skal drøftes mellom partene. Siva skal være orientert før investering gjennomføres.

Katapultnoden plikter å sette seg inn i Katapultsenterets arbeidsmetodikk og benytte denne når dette er hensiktsmessig.

Partene skal i samarbeid og i tråd med Sivas retningslinjer for profilering, profilere både katapultnoden, katapultsenteret og ordningen Norsk katapult.

Partene er forpliktet til å legge til rette for og følge opp at partnere hos katapultsenteret og katapultnoden er innforstått med profileringsretningslinjene.

**4. Finansiering**

Partene finansieres hver for seg med midler fra Siva og eventuelle andre. Noe av midlene fra Siva er øremerket «samhandlingsprosesser» mellom katapultene som skal benyttes til prosesser og oppfølging denne avtalen legger opp til. Dette er spesifisert i tildelingsbrev til den enkelte katapult.

**5. Partenes rettigheter og forpliktelser**

Dersom det er spesielle rettigheter eller forpliktelser som partene ønsker å ivareta, kan disse konkretiseres her.

**6. Taushetsplikt**

Informasjon som partene blir kjent med i forbindelse med denne avtalen er ikke underlagt taushetsplikt med mindre taushetsplikt avtales særskilt. En eventuell taushetsplikt vil gjelde også etter at denne avtalen er opphørt.

**7. Varighet**

Denne avtalen trer i kraft når den er signert av partene og løper frem til XX.XX.XXXX med mindre partene blir enige om å avslutte samarbeidet tidligere. Avtalen skal godkjennes av Siva.

**8. Verneting**

Denne avtalen reguleres av norsk rett. Eventuelle tvister skal søkes løst i minnelighet. Dersom dette ikke lykkes, kan hver av partene bringe tvisten inn for domstolene for avgjørelse. XXXX tingrett er verneting med mindre annet følger av norsk lov.

Signatur katapultsenter Signatur katapultnode

------------------------------------------ ----------------------------------------------